Vyrážka pod prsiami
Dobrý deň, už pár dní mám svrbivý výsyp pod prsiami. Neviem či to môže spôsobovať ovulácia, ktorú práve mám s bolesťami prsníkov a podbruška, alebo alergická reakcia na arašidy, ktoré som jedla pred pár dňami. Bojím sa, že ide o niečo vážne. Ďakujem
Dobrý deň,
Ďakujeme za vašu otázku. Kožný výsyp sprevádzaný začervenaním a svrbením pokožky môže mať niekoľko príčin. Ako uvádzate, môže sa jednať o alergickú reakciu na konzumované potraviny (arašidy patria medzi jedny z najsilnejších potravinových alergénov) alebo reakciu na pracie a umývacie prostriedky či nosenú textíliu. Rovnako sa môže jednať aj o zapareninu. Aj napriek tomu, že hladina hormónov jednotlivých fáz menštruačného cyklu ovplyvňuje vlastnosti pokožky, kožný výsyp v oblasti pod prsiami nepatrí medzi jej typické prejavy.
Na postihnuté miesta vám odporúčam aplikovať
Spiridea krémpastu
, ktorá optimálne regeneruje kožnú bariéru. Zmierňuje príznaky svrbenia a pomáha udržiavať kožu v suchom stave. Aplikuje sa 2x denne v hrubšej vrstve na vopred dôkladne očisteu a vysušenú pokožku.
Na potlačenie silného pocitu svrbenia je možné užiť aj antihistaminikum, napríklad
Zodac
alebo
Cetirizin Dr.Max
. Dávkovanie je 1x denne 1 tableta.
Ak by ťažkosti aj naďalej pretrvávali, prípadne sa zhoršili, je potrebné sa obrátiť na kožného lekára.
Prajem skorú úľavu od ťažkostí.
S pozdravom
Mgr. Tamara Jakúbeková